გაიღე სისხლი, გადაარჩინე სიცოცხლე
2013-04-16 11:48 (Asia/Dubai)
25 აპრილს, 10:00 საათიდან ილიას სახელმწიფო უნივერსიტეტში (A კორპუსი, 102 – ე აუდიტორია, ი. ჭავჭავაძის გამზ. 32) ჩატარდება უანგარო დონორის აქცია. ამ აქციაში მონაწილეობით, თქვენ მოგეცემათ საშუალება უანგაროდ ჩააბაროთ სისხლი და ამით გამოხატოთ თანადგომა იმ ადამიანების მიმართ, რომელთაც დახმარება ესაჭიროება. ანალოგიურ აქციაში სისტემატიურად სხვადასხა სამთავრობო და კერძო ორგანიზაციები იღებენ მონაწილეობას, როგორიცაა: საქართველოს სახელმწიფო უნივერსიტეტი, საქართველოს სამედიცინო უნივერსიტეტი, სამედიცინო აკადემია, აფხაზეთის რესპუბლიკის განათლებისა და კულტურის სამინისტრო, აშშ საელჩო, ნავთობისა და გაზის კორპორაცია, გარემოს დაცვის სამინისტრო, ბუნების დაცვის სააგენტო და სხვა. მათი მხარდაჭერითა და სურვილით დეცენტრალიზებულად (ადგილზე გასვლით), ჩატარდა უანგარო დონორის აქციები და უამრავმა ადამიანმა უანგაროდ გაიღო სისხლი.
შპს “სისხლის გადასხმის საქალაქო სადგური” (სისხლის ბანკი) საქართველოში ერთ-ერთი წამყვანი სისხლის ბანკია, სადაც წარმოებს დონორული სისხლისაგან სისხლის კომპონენტების დამზადება და თბილისის კლინიკების სისხლით მომარაგება. სისხლს ძირითადად აბარებენ ფასიანი დონორები, რომელთა მოტივაცია სისხლის გაღების შემდეგ საკომპენსაციო თანხის აღებაა, რის გამოც დონორმა შეიძლება დამალოს სარისკო ქცევა ან რაიმე დაავადება, რაც საფრთხეს უქმნის სისხლის ვირუს უსაფრთხოებას.
აქედან გამომდინარე სახელმწიფო დაკვეთაა ფასიანი დონორების ეტაპობრივი ჩანაცვლება უანგარო დონორებით, რაც მოსახლეობის მიზნობრივი ჯგუფის უსაფრთხო სისხლით ხელმისაწვდომობის გარანტიაა. ჩვენი სისხლის ბანკი აქტიურად მუშაობს უანგარო დონორების მოზიდვისა და რეკრუტირების მიმართულებით. შპს ‘’სისხლის გადასხმის საქალაქო სადგურში’’ ხდება ჯანმრთელი პოპულაციიდან დონაციის ჩატარება, სისხლისა და სისხლის კომპონენტების დამზადება, აქვე ხდება დონორული სისხლის აპრობაცია, დამზადებული სისხლის კომპონენტების ხარისხის კონტროლი, შენახვა და სამკურნალო დაწესებულებების უსაფრთხო სისხლის კომპონენტებით უზრუნველყოფა 24 სთ-იან რეჟიმში.
დონორი შეიძლება გახდეს ნებისმიერი ჯანმრთელი ადამიანი 18-დან 60 წლამდე თუ თქვენი წონა 50 კგ და მეტია; არ გაქვთ გადატანილი ვირუსული ჰეპატიტი B და C; შიდსი; სიფილისი; არ ხართ დაავადებული მალაარით; არ ხართ ნარკოტიკების მომხმარებელი.
დონაციის დღეს დონორი უნდა იყოს პრაქტიკულად ჯანმრთელი. არ უნდა ჰქონდეს სიცხე, სურდო და სხვა გრიპოზული მოვლენები. სისხლის ჩაბარების დღეს უმჯობესია, დილით მსუბუქად წაიხემსოთ და მიიღოთ თბილი ჩაი. თავი უნდა შეიკავოთ თამბაქოსა და ალკოჰოლის მიღებისაგან.
სისხლის დონორობა აბსოლუტურად უსაფროთხოა ჯანმრთელობისათვის.

ჯეიმს ლ. ტორსონის ლექცია
2013-04-17 17:45
25 აპრილს, 17:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსში” გაიმართება ნიუ-მექსიკოს უნივერსიტეტის დოქტორის, ჯეიმს ლ. ტორსონის ლექცია და დისკუსია, რომელიც შეეხება კურტ ვონეგუტის ”სასაკლაო” – ნაწარმოებს და ნოდარ დუმბაძის „მე, ბებია, ილიკო და ილარიონი“ განხილვას.
დოქტორმა ტორსონმა ბაკალავრის ხარისხი ნებრასკის უნივერსიტეტში მიიღო მათემატიკის ფაკულტეტზე, ამავე უნივერსიტეტში 1961 წელს დაეუფლა მაგისტრის ხარისხს, ინგლისური და ამერიკული ლიტერატურის განხრით. დოქტორის ხარისხი კი 1966 წელს კორნელის უნივერსიტეტში მიიღო იმავე ინგლისური და ამერიკული ლიტერატურის განხრით.
რაც შეეხება დოქტორის პროფესიულ გამოცდილებას, ის ასოცირებული პროფესორის, პროფესორის და ემერიტუსის წოდებას ნიუ-მექსიკოს უნივერსიტეტში დაეუფლა. იგი დღემდე ამ უნივერსიტეტში მოღვაწეობს როგორც ინგლისური და ამერიკული ლიტერატურის ემერიტუსი პროფესორი. იგი ასევე მოწვეული პროფესორის სტატუსით ლექციებს კითხულობს მსოფლიოს რამდენიმე წამყვან უნივერსიტეტში, ესენია: ჰეიდელბერგის უნივერსიტეტი, მინსკის სახელმწიფო ლინგვისტური უნივერსიტეტი, ბელარუსია, ნიუ-მექსიკოს უნივერსიტეტი, ალბუკერკე. იგი ავტორია 6 წიგნის და 18 სტატიის.

საგრანტო კონკურსების პრეზენტაცია
2013-04-18 10:18
გაცნონებთ, რომ სსიპ შოთა რუსთავლის ეროვნულმა სამეცნიერო ფონდმა გამოაცხადა ”გამოყენებითი კვლევებისთვის სახელმწიფო სამეცნიერო გრანტების”, ”ფუნდამენტური კვლევებისთვის სახელმწიფო სამეცნიერო გრანტების” და “უცხოეთში მოღვაწე თანამემამულეთა მონაწილეობით ერთობლივი კვლევებისთვის სახელმწიფო გრანტის” კონკურსები.
აღნიშნული საგრანტო კონკურსების შესახებ მეცნიერთათვის ინფორმაციის მიწოდებისა და კონკურსის პირობების გაცნობის მიზნით ფონდის წარმომადგენლები გეგმავენ საკონსულტაციო სემინარის ჩატარებას თბილისის ილიას სახელმწიფო უნივერსიტეტში ა/წ 18 აპრილს, 15:00 საათზე,
მისამართი: A კორპუსი, 101-ე აუდიტორია (ი. ჭავჭავაძის გამზ.32)

უნიკინო 26 აპრილს: ”თორმეტი მაიმუნი”
2013-04-18 16:55
პარასკევს, 26 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ტერი გილიამის ფილმი, ”თორმეტი მაიმუნი” (1995). მონაწილეობენ: ბრიუს ვილისი, ბრედ პიტი, ჯოსეფ მელიტო, ჯონ სედა, მაიკლ ჩენსი და სხვები.
თარგმანი: მარიამ ჯაიანი

ცეკვის საერთაშორისო დღე
2013-04-19 16:31
თეატრის საერთაშორისო ინსტიტუტი (ITI) არის მსოფლიო ორგანიზაცია საშემსრულებლო ხელოვნებაში, რომელიც ყოველი წლის 21 აპრილს ცეკვის საერთაშორისო დღეს აღნიშნავს.
ცეკვის საერთაშორისო დღეს ვრცელდება გზავნილი, რომლის წლევანდელი ავტორიც ტაივანის „ქლაუდ გეიტის“ ცეკვის თეატრის დამაარსებელი და სამხატვრო ხელმძღვანელი ლინ ჰვაი-მინი გახლავთ.
აღნიშნულ დღესთან დაკავშირებით, 22 აპრილს, 18:00 საათზე, ილიაუნის წიგნის მაღაზია „ლიგამუსში“, ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი აწყობს ჩვენებას, რომლის ფარგლებშიც მაყურებელი გაეცნობა გზავნილის ქართულ ენაზე თარგმნილ ტექსტს და ნახავს მისი ავტორის – ლინ ჰვაი-მინის ნამუშევარს, სახელწოდებით „Songs Of The Wanderers“ (ხანგრძლივობა 60 წთ.).
აღსანიშნავია, რომ ტაივანელი ქორეოგრაფის წარმოდგენაში გამოყენებულია ქართული ხალხური სიმღერების ცნობილი ნიმუშები (ანსამბლ „რუსთავის შესრულებით“).
დასწრება თავისუფალია!

ლინგვისტურ კვლევათა ცენტრის პრეზენტაცია
2013-04-19 17:13
ოთხშაბათს, 24 აპრილს, 18:00 სთ. ლიგამუსში (ი. ჭავჭავაძის გამზ. 32) გაიმართება ილიას სახელმწიფო უნივერსიტეტის ლინგვისტურ კვლევათა ცენტრის პროექტის შუალედური შედეგებს: “მეცხრამეტე საუკუნის უცნობი საქართველო: რუსიფიკაცია და დაკარგული საისტორიო მეხსიერება” პრეზენტაცია, რომელსაც ნინო დობორჯგინიძე წარმოადგენს.

საჯარო ლექცია მერაბ მამარდაშვილის შესახებ
2013-04-25 14:01
7 მაისს, 19.00 საათზე ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) ჰოლანდიის რედბაუნდის უნივერსიტეტის ფილოსოფიის პროფესორი და დოქტორი ევერტ ვან დერ ცვეერდე წაიკითხავს საჯარო ლექციას მერაბ მამარდაშვილის შესახებ – ”ფილოსოფია ქმედებაში: მამარდაშვილის ფილოსოფოსობის სოციო-პოლიტიკური რელევანტობა”.

მემორანდუმი კავკასიის ადვოკატთა სკოლასთან
2013-04-30 11:49
მიმდინარე წლის 30 აპრილს 15:00 საათზე, ხელი მოეწერება ილიას სახელმწიფო უნივერსიტეტსა და კავკასიის ადვოკატთა სკოლას შორის ურთიერთთანამშრომლობის მემორანდუმს.
მემორანდუმის მიზანია კვალიფიციური იურიდიული განათლების განვითარების ხელშეწყობა და პროფესიული განვითარებისა და განგრძობადი იურიდიული განათლების განვითარების ხელშეწყობა.
კავკასიის ადვოკატთა სკოლის წევრები აქტიურად ჩაერთვებიან სამართლის სკოლაში მიმდინარე და სამომავლო სწავლების პროცესში. დაიგეგმება და განხორციელდება მრავალი საჯარო შეხვედრა, სტუდენტებისთვის აქტუალურ თემებზე და მრავალი საინტერსო და სასარგებლო საერთო პროექტი.
ურთიერთთანამშრომლობის მემორანდუმის ფარგლებში კავკასიის ადვოკატთა სკოლის მსმენელებს შეეძლებათ ისარგებლონ უნივერსიტეტის ბიბლიოთეკაში არსებული რესურსებით.

ურთიერთთანამშრომლობის მემორანდუმი
2013-04-30 11:51
მიმდინარე წლის 30 აპრილს ხელი მოეწერება ილიას სახელმწიფო უნივერსიტეტსა და თბილისის საქალაქო სასამართლოს შორის ურთიერთთანამშრომლობის მემორანდუმს.
მემორანდუმის მიზანია კვალიფიციური იურიდიული განათლების განვითარების ხელშეწყობა.
მემორანდუმის ფარგლებში თბილისის საქალაქო სასამართლოს ბაზაზე, თბილისის საქალაქო სასამართლოს თანადგომით, განხორციელდება ლექცია-სემინარები ილიას სახელმწიფო უნივერსიტეტის სამართლის სკოლის სტუდენტებისათვის. ურთიერთთანამშრომლობისას სტუდენტები გაეცნობიან სასამართლო სისტემას, მოხდება მათი ინფორმირება მოქმედი კანონმდებლობის და მათთვის საინტერესო სამართლებრივი საკითხების თაობაზე. საშუალება მიეცემათ კვირაში ერთხელ მაინც დაესწრონ თბილისის საქალაქო სასამართლოში მიმდინარე პროცესებს. ჩატარდება სტუდენტური ოლიმპიადა და გაიმართება იმიტირებული სასამართლო პროცესები. განხორციელდება სამართლის სკოლაში მოქმედი სამართლის საბაკალავრო პროგრამის ფარგლებში შერჩეული სტუდენტებისათვის პრაქტიკული უნარ-ჩვევების გამომუშავებაში მონაწილეობა, ასევე დაიგეგმება და განხორციელდება სხვა ღონისძიებები, რომლებიც ხელს შეუწყობს წინამდებარე მემორანდუმის მიზანსა და ამოცანებს.
მემორანდუმის ფარგლებში თბილისის საქალაქო სასამართლო განახორციელებს ასევე ყოველსემესტრულ ლექცია სემინარებს თემებზე:
• სასამართლო ხელისუფლება – მოკლე ისტორიული ექსკურსი, სასამართლო ინსტანციები;
• სასამართლო ხელისუფლება- არსებული მდგომარეობა;
• სასამართლო ხელისუფლება – განხორციელებული და მიმდინარე რეფორმები;
• სასამართლოს ხელისუფლების არსი და მიზნები;
• არასრულწლოვანთა მიერ ჩადენილი დანაშაული, კანონმდებლობის მიდგომა და თავისებურებები მათ მიმართ;
• საქართველოს კონსტიტუცია;
• სახელმწიფო და სამართალი.
სასამართლოს სტუდენტებისთვის მოაწყობს ექსკურსიას სასამართლოს შენობაში ორგანიზებას გაუწევს სტუდენტების დასწრებას სასამართლო პროცესებზე;
მონაწილეობას მიიღებს სტუდენტთათვის პრაქტიკის ფარგლებში პრაქტიკული უნარ-ჩვევების გამომუშავებასა და მათი შეფასების პროცესში;
ორგანიზებას გაუწევს სტუდენტურ სამართლებრივ ოლიმპიადას, იმიტირებულ სასამართლო პროცესებს;
სამშაბათს, 30 აპრილს ა101 აუდიტორიაში 16:00-ზე ხელი მოეწერება ამ მემორანდუმს, ხელმოწერის დასრულების შემდგომ, საქალაქო სასამართლოს თავმჯდომარე, ბატონი მამუკა ახვლედიანი სტუდენტებს წაუკითხავს საჯარო ლექციას.
დასწრება თავისუფალია.

უნიკინო 17 მაისს: ”იესო ქრისტე-სუპერვარსკვლავი”
2013-05-08 12:34
პარასკევს, 17 მაისს, 18:00 საათზე ,ილიას სახელმწიფო უნივერსიტეტის A კორპუსში,101-ე აუდიტორიაში, უნიკინოში ნაჩვენები იქნება ნორმან ჯუისონის ფილმი, ”იესო ქრისტე-სუპერვარსკვლავი” (1973). მონაწილეობენ: ჯოშ მოსტელი, თედ ნილი, კარლ ანდერსონი, ივონ ელიმანი, ბერი დენენი და სხვები.
თარგმანი: გიორგი ჩიკვაიძე

საქართველო-ევროკავშირის სავაჭრო ურთიერთობები
2013-05-08 13:47
საქართველოში ევროკავშირის წარმომადგენლობის ატაშე ეკონომიკის და ვაჭრობის საკითხებში ვირჟინ კოსული 10 მაისს 19:00 საათზე ,,ფორბსის” კლუბში (E406 აუდიტორია) წაიკითხავს მოხსენებას თემაზე:
„საქართველო-ევროკავშირის სავაჭრო ურთიერთობები: არსებული მდგომარეობა და სამომავლო პერსპექტივები“
პრეზენტაციის შემდეგ შეხვედრა გაგრძელდება კითხვა-პასუხის და დისკუსიის ფორმატში. დასწრება თავისუფალია.

OeAD -საინფორმაციო შეხვედრა
2013-05-08 17:02
ილიაუნის ავსტრიული კულტურის ცენტრი გიწვევთ საინფორმაციო შეხვედრაზე.
ვენის უნივერსიტეტის მაგისტრანტი საბინე გულდენშუ წარმოგიდგენთ OeAD- ავსტრიის გაცვლით სამსახურს და ისაუბრებს საქართველოსთვის განსაზღვრული ავსტრიული სტიპენდიების შესახებ.
დასასრულს მომხსენებელი უპასუხებს დამსწრეთა შეკითხვებს.
შეხვედრა გაიმართება 2013 წლის 11 მაისს, შაბათს, 15.00 სთ. ილიას სახელმწიფო უნივერსიტეტის ავსტრიულ ბიბლიოთეკაში, ჩოლოყაშვილის გამზ. 3/5, ილიას სახელმწიფო უნივერსიტეტი, H-104.

სამართლის სკოლის კონფერენცია
2013-05-13 10:39
24 მაისს, 14:00-ზე, A 101 აუდიტორიაში გაიმართება ილიას სახელმწიფო უნივერსიტეტის სამართლის სკოლის სტუდენტთა მესამე სამეცნიერო კონფერენციის დასკვნითი ეტაპი.
კონფერენციაზე წარმოდგენილი იქნება იმ სტუდენტთა ნაშრომები, რომლებმაც გაიარეს კონფერენციის პირველი ეტაპი, რაც გულისხმობდა შესაბამის დარგში მომუშავე ექსპერტების მიერ ნაშრომების შეფასებას. ფინალურ ეტაპზე დაშვებულ იქნა ნაშრომები, რომლებმაც გადალახეს 41-ქულიანი ზღვარი (60 ქულიდან).
კონფერენციის ფინალურ ეტაპზე მოხდება ნაშრომებზე მუშაობისას მიღებული შედეგების გაცნობა და გაიმართება სამეცნიერო კითხვა-პასუხი.
სტუდენტები შეფასდებიან 40 ქულის ფარგლებში. მიღებული შეფასება დაჯამდება კონფერენციის პირველ ეტაპზე მიღებულ შეფასებასთან და გამარჯვებულები გამოვლინდებიან ჯამური ქულის მიხედვით.

პრემიერა ედინბურგში
2013-05-13 12:22
21 მაისს, შოტლანდიის დედაქალაქ ედინბურგში შედგება ილიას სახელმწიფო უნივერსიტეტის ასოცირებული პროფესორის, კომპოზიტორი მარინა ადამიას ახალი კომპოზიციის, Homage, პრემიერა.
ნაწარმოებს, რომელიც კლარნეტის, ვიოლინოს, ჩელოსა და ფორტეპიანოსთვისაა, ასრულებს ბრიტანული ანსამბლი Artisan Trio. კონცერტი წარმოადგენს ნაწილს კონცერტების სერიისა, რომელსაც Pendulum Series ჰქვია. ამ ციკლის თითოეული კონცერტი მიძღვნილია ედინბურგის უნივერსიტეტის მუსიკის ფაკულტეტის მიერ გამოშვებული კომპოზიტორი ქალებისადმი, რომლებიც დღეს საერთაშორისო სივრცეში მოღვაწეობენ. 21 მაისის კონცერტის პროგრამა მთლიანად მარინა ადამიას მიერაა შედგენილი და მის ნაწარმოებთან ერთად წარმოადგენს იმ კომპოზიტორების მუსიკას, რომელთა შემოქმედებაც მნიშვნელოვანი იყო მისთვის.

თანამედროვე მუსიკის საერთაშორისო ფესტივალი
2013-05-13 12:23
20-22 მაისს, ქ. ბათუმში ტარდება თანამედროვე მუსიკის საერთაშორისო ფესტივალი, რომელშიც სხვა ქართველ და უცხოელ კომპოზიტორთა ნაწარმოებებთან ერთად შესრულდება ილიას სახელმწიფო უნივერსიტეტის პროფესორების, კომპოზიტორების, მარინა ადამიას „At the Still Point of the Turning World“ და რეზო კიკნაძის „მენატრები“.

მხატვრული ფოტოების გამოფენა
2013-05-13 12:27
15 მაისს, 17.00 საათზე, ილიას სახელმწიფო უნივერსიტეტის E კორპუსის მე-2 სართულზე, 221-ე საგამოფენო დარბაზში, გაიხსნება უნივერსიტეტის პროფესორთა მიერ გადაღებული მხატვრული ფოტოების გამოფენა. ფოტოგამოფენა ეძღვნება ილიაუნის 7 წლის იუბილეს.
საღამოს გახსნის რექტორი გიგი თევზაძე
გამოფენას შეაფასებს ფოტოხელოვანი გურამ წიბახაშვილი
პროფესორი-ფოტოხელოვანები ისაუბრებენ საკუთარ ფოტოხელოვნებაზე.
ფოტოგამოფენაში მონაწილეობენ:
1. ოთარ აბდალაძე
2. იასონ ბადრიძე
3. ცირა ბარბაქაძე
4. ვასო გაბუნია
5. ზურაბ გურიელიძე
6. გიორგი გეგელაშვილი
7. მიშა ელაშვილი
8. თენგიზ ვერულავა
9. გიორგი თუმანიშვილი
10. ნიკა თუშაბრამიშვილი
11. ზურაბ კიკნაძე
12. ნათია კოპალიანი
13. ია კუპატაძე
14. ნოდარ ლადარია
15. ლია ლორია
16. მაკა ლაშხია
17. გიორგი რაჯებაშვილი
18. გურამ ყიფიანი
19. თათა ცოფურაშვილი
გთხოვთ მობრძანდეთ და ისიამოვნოთ კოლეგების ფოტონამუშევრებით.

მიიღე გამოცდილება დიპლომატ ჯორჯიაში
2013-05-13 16:25
21 მაისს, 15:00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) გაიმართება საქართველოში წამყვანი საერთაშორისო სადისტრიბუციო კომპანია დიპლომატ ჯორჯიის პრეზენტაცია.
დიპლომატ ჯორჯია გთავაზობთ:
• ორთვიან ინტენსიურ სტაჟირების პროგრამას;
• პრაქტიკულ ტრენინგებს გაყიდვების დეპარტამენტში;
• პრაქტიკულ გამოცდილებას დინამიკურ და პროფესიულად მზარდ ბიზნეს გარემოში;
• დასაქმების პერსპექტივას სტაჟირების პროგრამის იმ წევრებისთვის, რომლებიც წარმატებით გაივლიან კურსს.
სტაჟირების პროგრამით დაინტერესების შემთხვევაში, გთხოვთ
გამოაგზავნოთ თქვენი რეზიუმე: Internship@diplomat.ge
Web-site: www.diplomat.ge
:Diplomat Georgia LLC
გამოიყენე შესაძლებლობა და იყავი ერთი ნაბიჯით წინ!

,,ფორბსის" კლუბი ექსპერტ-ანალიტიკოსებს მასპინძლობს
2013-05-14 13:43
ხუთშაბათს, 16 მაისს, 19:00 საათზე ილიაუნის ბიზნესის სკოლის ფორბსის კლუბი (E კორპუსი, 406 აუდიტორია) ბიზნესის ადმინისტრირების და სამართლის მიმართულების ამერიკელ ექსპერტ-ანალიტიკოსებს კატერინ სულებეინს, მაიკლ ბურკეს და გლენ ჰენდრიქსს უმასპინძლებს. შეხვედრა ტრადიციული ლექციისგან განსხვავებული იქნება და ანალიტიკოსებს შორის დისკუსიის ფორმატში წარიმართება. განსახილველ თემებს შორის იქნება ისეთი საკითხები, როგორიცაა: საერთაშორისო ბიზნეს ტრანზაქციები და მოლაპარაკებები ბიზნესში. დისკუსია დაეფუძნება როგორც თეორიული კონცეპტების თუ მიდგომების ანალიზს, ასევე ანალიტიკოსების სხვადასხვა იურიდიულ და ბიზნეს კომპანიაში მოღვაწეობის მრავალწლიან და შთამბეჭდავ გამოცდილებას.
დასწრება თავისუფალია.

კინოჩვენება და დისკუსია
2013-05-14 15:01
15 მაისს, 17:30 საათზე, A კორპუსის 101-ე აუდიტორიაში (ჭავჭავაძის N32), ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის კინო და მედია კომუნიკაციის შემსწავლელი ცენტრის ინიციატივით, გაიმართება რეჟისორ გიორგი მასხარაშვილის ფილმის, სახელწოდებით „მესაათე“, ჩვენება და განხილვა.
ფილმის დამთავრების შემდეგ, მოეწყობა დისკუსია და აუდიტორიის შეკითხვებს უპასუხებს თავად რეჟისორი, მისი შემოქმედებითი ჯგუფი.
შეხვედრის მოდერატორია კინომცოდნე, ილიას სახელმწიფო უნივერსიტეტის პროფესორი – ნინო მხეიძე.
დასწრება თავისუფალია!

1918-1921-1924 წლების მოვლენათა ამსახველი გამოფენა
2013-05-20 12:37
21 მაისს, 14.00 საათზე, ილიას სახელმწიფო უნივერსიტეტის ა კორპუსის ფოიეში გაიხსნება საქართველოს 1918-1921-1924 წლების მოვლენათა ამსახველი თემატური ექსპოზიცია. გამოფენა ეწყობა ახალგაზრდული ორგანიზაციის – „FOREVER“ და თბილისის მერიის ორგანიზებით. ერთი კვირის განმავლობაში სტუდენტებს და უნივერსიტეტის სტუმრებს საშუალება ექნებათ, დაათვალიერონ სხვადასხვა არქივში მოპოვებული 200-მდე უნიკალური ფოტოდოკუმენტი. გამოფენას გახსნის საქართველოს პარლამენტის წევრი გიორგი კანდელაკი.
ახალგაზრდული ორგანიზაცია „FOREVER“, ქალაქ თბილისის მერიის ახალგაზრდულ საქმეთა განყოფილებასთან ერთად, განახორციელებს ღონისძიებათა ერთობლიობას, სახელწოდებით „საქართველოს მოპოვებული, დაკარგული და აღდგენილი დამოუკიდებლობა – 1918-1991 წ.წ.”
ჩვენ მიერ დაგეგმილი ყველა ღონისძიება ატარებს არაკომერციულ, არაპოლიტიკურ ხასიათს. მათში მონაწილეობის მიღება და დასწრება იქნება თავისუფალი. ღონისძიებები დაგეგმილია 20-26 მაისს და იქნება ინტელექტუალურ-შემეცნებითი ხასიათის. სამოქალაქო საზოგადოების ამ კუთხით ნაკლებად ინფორმირებულ ნაწილს ექნება საშუალება, საინტერესო ფორმატით მიიღოს მეტი ინფორმაცია.
1. საქართველოს 1918-1921-1924 წლების მოვლენათა შესახებ სამეცნიერო კონფერენცია;
2.საქართველოს 1918-1921-1924 წლების მოვლენათა ამსახველი თემატური ექსპოზიცია;
3.1921 წელს საქართველოს დამოუკიდებლობის დაკარგვის ამსახველი ფოტო გამოფენა;
4.გეგა კობახიძის ნახატების გამოფენა;
5.ფილმების ჩვენება გეგა კობახიძის მონაწილეობით;
6.მხატვარ სოსო წერეთლის ნახატების გამოფენა.
ღონისძიების მხარდაჭერა გამოხატა ივანე ჯავახიშვილის სახელობის თბილისის სახელმწიფო უნივერსიტეტმა, ილიას სახელმწიფო უნივერსიტეტმა, შოთა რუსთაველის თეატრისა და კინოს უნივერსიტეტმა, თიბისი ბანკმა და საქართველოს პარლამენტის ეროვნულმა ბიბლიოთეკამ.
„FOREVER“ – არასამეწარმეო, არაკომერციული იურიდიული პირია, რომლის ძირითადი მიზნებია – საქართველოს ისტორიის კვლევა, ანალიზი, განზოგადება და სხვადასხვა ფორმით მიწოდება საზოგადოების ფართო ნაწილისათვის; საქართველოს საზოგადო მოღვაწეებისა და სხვადასხვა პროფესიების წარმომადგენლების ღვაწლისა და დამსახურების შესწავლა, წარმოჩენა და პოპულარიზაცია ახალგაზრდა თაობებისთვის; საქართველოს სხვადასხვა კუთხის ტრადიციების კვლევა, წარმოჩენა და მათი შენარჩუნების ხელშეწყობა; სამოქალაქო მონაწილეობის გააქტიურება საქართველოს ევროკავშირთან ინტეგრაციის პროცესში; საქართველოს განვითარების სხვადასხვა სფეროში მიმდინარე მოვლენების მხარდაჭერა, შესწავლა, ანალიზი და განზოგადება; სხვადასხვა თაობის წარმომადგენელთა დაახლოება, მათი ღვაწლისა და ინიციატივების წარმოჩენის ხელშეწყობა, როგორც საქართველოში, ასევე მის ფარგლებს გარეთ.

Pardee Rand Graduate სკოლის PhD აკადემიური ხარისხი
2013-05-20 15:48
პირველად საქართველოში, პოლიტიკის ანალიზის Pardee Rand Graduate სკოლა აცხადებს მიღებას პოლიტიკის ანალიზის სადოქტორო პროგრამაზე
Pardee Rand Graduate სკოლა უნიკალურია ამერიკის საგანმანათლებლო სისტემაში. იგი არის ამერიკაში საჯარო პლიტიკის ანალიზის უდიდესი და ერთადერთი სადოქტორო პროგრამა, რომელიც შექმნილია დამოუკიდებელი საჯარო პოლიტიკის კვლევის ორგანიზაციის- რანდ კორპორაციის ბაზაზე. პროგრამის აკადემიური პერსონალის უმრავლესობა RAND კორპორაციის წევრია და სტუდენტებს სწავლის განსაკუთრებულ პირობებს სთავაზობს, პროგრამის სტუდენტებს საშუალება ექნებათ გაეცნონ მსოფლიოში აღიარებულ პოლიტიკის სფეროში მომუშავე პრაქტიკოსებს.
Pardee Rand-ი სადოქტორო პროგრამის ყველა სტუდენტი მიიღებს სტიპენდიას, რომელიც ფარავს საგანმანათლებლო ხარჯებსა და მათ კვლევით პროექტებში ჩართვის ხარჯებს. პროგრამის ფარგლებში სტუდენტები მონაწილეობენ კვლევით პროექტებში, რაც მათთვის წარმოადგენს სამუშაო პრაქტიკას.
დაინტერესებულ კანდიდატებს შეუძლიათ დაესწრონ ჩვენს პრეზენტაციას.
22 მაისი 19:00სთ. ოთახი E 406
ილიას სახელმწიფო უნივერსიტეტი
დამატებითი ინფორმაციისათვის მოგვმართეთ: kh.dekanoidze@tcpa.ge

გაცნობითი ტური საქართველოს ნოტარიუსთა პალატაში
2013-05-20 16:49
სამშაბათს, 28 მაისს, 15 :30 საათზე ილიას სახელმწიფო უნივერსიტეტის სამართლის სკოლა აწყობს ექსკურსიას/გაცნობით ტურს სამართლის სკოლის პირველი და მეორე კურსელებისათვის საქართველოს ნოტარიუსთა პალატაში, მონაწილეობის მსურველები გთხოვთ დარეგისტრირდეთ A 402 აუდიტორიაში არაუგვიანეს 24 მაისისა, 15:00 საათამდე, ადგილები შეზღუდულია, რეგისტრაციისათვის სტუდენტებმა თან იქონიონ პირადობის მოწმობა.
დამატებითი ინფორმაციისათვის დაგვიკავშირდით 577 13 19 89 საკონტაქტო პირი სალომე. გაგნიძე

მედიაცია სამოქალაქო სამართლებრივ დავებში
2013-05-21 10:42
27 მაისს 16:00 საათზე გაიმართება საჯარო ლექცია თემაზე: ,,მედიაცია სამოქალაქო სამართლებრივ დავებში”. საჯარო ლექციას წაიკითხავს ილიას სახელმწიფო უნივერსიტეტის კერძო (ბიზნეს) სამართლის სამაგისტრო პროგრამის სტუდენტი – დარეჯან ბიძინაშვილი.
საჯარო ლექციის ფარგლებში განიხილება მედიაციის ინსტიტუტის მნიშვნელობა, როგორც დავის გადაწყვეტის ალტერნატიული საშუალება საქართველოს სამართალსივრცეში, საკანონმდებლო დანაწესები და მათი პრაქტიკაში განხორციელების მექანიზმები.

უნიკინო 31 მაისს: ”სხვების ცხოვრება”
2013-05-22 11:59
პარასკევს, 31 მაისს,18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ფლორიან ჰენკელ ფონ დონერსმარკის ფილმი ”სხვების ცხოვრება”(2006). მონაწილეობენ: ულრიჰ ტუკური, მარტინა გედეკი, ვერნერ დაენი, ჰერბერტ ნაუპი და სხვები.

„ახალგაზრდული გზაჯვარედინის“ პრეზენტაცია
2013-05-22 12:50
31 მაისს, 15:00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) გაიმართება პროექტ „ახალგაზრდული გზაჯვარედინის“ პრეზენტაცია, რომელიც მიზნად ისახავს, ქართველ, ოს და აფხაზ ახალგაზრდებს შორის კომუნიკაციის გაძლიერებას.
პროექტი დაფინანსებულია COBERM-ის მიერ (გაეროს განვითარების პროგრამა) და ხორციელდება საქართველოში, აფხაზეთსა და სამხრეთ ოსეთში.
პროექტის ფარგლებში ქართველ, აფხაზ და ოს ახალგაზრდებს ჩაუტარდებათ ტრენინგი მედია კონტენტის შექმნისთვის საჭირო უნარ-ჩვევებში; ტრენინგის შემდეგ კი ახალგაზრდები თვითონ მოამზადებენ სიუჟეტებს მათთვის აქტუალურ თემებზე;
ასევე შეიქმნება ერთობლივი ვებ-პორტალი, რომელზეც განთავსდება ახალგაზრდების მიერ მომზადებული სიუჟეტები, სტატიები და ფოტომასალა.
აღნიშნული პროექტი ორგანიზებულია ადგილობრივი არასამთავრობო ორგანიზაციის „ინტერნიუსი საქართველოს “ მიერ.

კომედიის თეორია კათარზისს მიღმა
2013-05-27 14:44
29 მაისს, G 106-აუდიტორიაში, 17.00 საათზე ჩატარდება სემინარი თემაზე: “კომედიის თეორია კათარზისს მიღმა: რეკონსტრუქციიდან კონსტრუქციამდე”.
მომხსენებლები:
გიგი თევზაძე – არისტოტელეს ”პოეტიკის” მეორე ნაწილის მეცნიერული და ლიტერატურული რეკონსტრუქციები, უმბერტო ეკოს მიერ შემთხვევით აღმოჩენილი შუა საუკუნეების ჯერ-ჯერობით მისთვისაც უცნობი კამათის კვალი და თარგმანის ქრისტიანული ტრადიციის პრობლემები;
ბელა წიფურია – ორი ლიტერატურული მისტიფიკაცია ერთი გენდერული კლიშეს წინააღმდეგ;
ბაია ჯანელიძე, ლევან ღამბაშიძე – კომედია, როგორც ტრაგედიის სარკისებრი ასახვა?
გიგა ზედანია – კათარზისის ცნება კორნელიდან ფროიდამდე;
ნინო დობორჯგინიძე – ტექსტი ინტერპრეტაციას, რეკონსტრუქციასა და ფიქციას შორის.
დასწრება თავისუფალია.

საბავშვო სამუსიკო საკრავები საქართველოში
2013-05-27 14:58
ხუთშაბათს, 30 მაისს, 18.00 საათზე, ილიას სახელმწიფო უნივერსიტეტის A101-ე აუდიტორიაში (ი. ჭავჭავაძის გამზ. 32) ილიას სახელმწიფო უნივერსიტეტის ეთნომუსიკოლოგიის პროფესორი, დოქტორი ნინო მახარაძე-კალანდაძე წაიკითხავს საჯარო ლექციას „საბავშვო სამუსიკო საკრავები საქართველოში“.
დასწრება თავისუფალია.

ილიაუნის საჯარო დებატები
2013-05-28 11:05
ილიას სახელმწიფო უნივერსიტეტის სტუდენტები ავღანეთში ქართველი სამხედროების ყოფნის საკითხზე იდებატებენ. საჯარო დებატები, თემაზე: “ავღანეთში ქართული ჯარების მსახურება გამართლებულია” პროექტ “სტუდენტური დებატები პოლიტიკური რეფორმის მხარდაჭერისთვის” “საქართველოს დებატებისა და განათლების ინსტიტუტის” ორგანიზებით 28 მაისს, 11:00 საათზე (101-ე აუდიტორია, ი. ჭავჭავაძის გამზ. 32) გაიმართება. მასში მონაწილეობას მიიღებენ ილიას სახელმწიფო უნივერსიტეტისა და ახალციხის სასწავლო უნივერსიტეტის დებატკლუბის წევრი სტუდენტები.
წარმოდგენილი იქნება ორი მხარე, ერთი დაამტკიცებს ამ პოზიციას და მეორე უარყოფს. ღონისძიებაზე მიწვეულ სტუმართა შორის არიან ილიას უნივერსიტეტისა და ახალციხის სასწავლო უნივერსიტეტის რექტორატი, სხვადასხვა დარგის ექსპერტები, ყოფილი და მოქმედი მოდებატე სტუდენტები და მოსწავლეები. დებატების შემდეგ გაიმართება დისკუსია.
საჯარო დებატი აღნიშნულ თემაზე წარმოადგენს “დებატებისა და განათლების ინსტიტუტისა” და უნივერსიტეტების დებატების კლუბის ღონისძიებათა სერიის ერთ-ერთ აქტივობას, რომელიც სხვადასხვა მნიშვნელოვანი თემის გარშემო საჯარო დისკუსიის არსებობასა და პრობლემური საკითხების საზოგადოებრივ სივრცეში განხილვას ემსახურება. მიმდინარე თემა შერჩეულია მისი აქტუალურობიდან გამომდინარე, როგორც სტუდენტების, ასევე საზოგადოების სხვა ჯგუფების წარმომადგენლებისთვის. პროექტ “სტუდენტური დებატები პოლიტიკური რეფორმის მხარდაჭერისთვის” ფარგლებში კიდევ იგეგმება სტუდენტური დებატების სპეციალური ტურნირის ორგანიზებაც.
პროექტი – “სტუდენტური დებატები პოლიტიკური რეფორმის მხარდაჭერისთვის – ხორციელდება აღმოსავლეთ-დასავლეთის მართვის ინსტიტუტის (EWMI) პროგრამის – “საქართველოში საჯარო პოლიტიკის, ადვოკატირებისა და სამოქალაქო საზოგადოების განვითარების” (G-PAC) ფარგლებში. ამ პროგრამის განხორციელება შესაძლებელი გახდა ამერიკელი ხალხის გულისხმიერი მხარდაჭერის შედეგად, ამერიკის შეერთებული შტატების საერთაშორისო განვითარების სააგენტოს (USAID) დაფინანსებით.

წიგნის პრეზენტაცია ლიგამუსში
2013-05-29 10:55
31 მაისს, 18:00 საათზე, წიგნის მაღაზია “ლიგამუსში” გაიმართება არაქართულენოვანი საბავშვო ბაღებისთვის ახალი სახელმძღვანელოს “ქართული ენა ეთნიკური უმცირესობების წარმომადგენელი სკოლამდელი ასაკის ბავშვებისთვის” პრეზენტაცია, რომლის ავტორები არიან ილიას სახელმწიფო უნივერსიტეტის პროფესორ-მასწავლებლები.
პუბლიკაცია მოიცავს: ბავშვის სამუშაო რვეულსა და ალბომს, ასევე, აღმზრდელის მეთოდურ სახელმძღვანელოს დამხმარე აუდიომასალით.
სახელმძღვანელო მომზადდა საქართველოს განათლებისა და მეცნიერების სამინისტროსა (ეროვნული სასწავლო გეგმების დეპარტამენტის კოორდინაციით) და გაეროს ბავშვთა ფონდის (UNICEF) ერთობლივი ინიციატივით პროგრამის ”ხელმისაწვდომობის, ხარისხისა და თანასწორობის უზრუნველყოფა საქართველოს საგანმანათლებლო სისტემაში”, პროექტის ქვეპროგრამის ”სკოლამდელი განათლების პოლიტიკის გატარება საქართველოში ადრეულ ასაკში ბავშვთა განათლების თანაბარი ხელმისაწვდომობისა და ხარისხის გაუმჯობესებისთვის” ფარგლებში.

მოდერნულობა და რელაციონალური ონტოლოგიები
2013-05-29 13:48
ილიას სახელმწიფო უნივერსიტეტის სავლე წერეთლის სახელობის ფილოსოფიის ინსტიტუტი 29, 30, 31 მაისს გიწვევთ საჯარო ლექციაზე, რომელსაც წაიკითხავს ცენტრალური ევროპის უნივერსიტეტის (CEU) პროფესორი დონ კალბი თემაზე: მოდერნულობა და რელაციონალური ონტოლოგიები: ღირებულების, შრომის და „ხალხის“ ანთროპოლოგია.
ლექციის ფარგლებში განხილული იქნება მნიშვნელოვანი რელაციონალური ონტოლოგიები. რელაციონალური რეალიზმი არის ის, რაც შეიძლება დაგვეხმაროს ისტორიის, ბიოგრაფიის, საზოგადოების და პოლიტიკის თანამედროვე განმანათლებლობის გასაგებად. პირველი ლექცია იქნება თეორიული ხასიათს და შესავალი. მეორე ლექცია ფოკუსირებული იქნება პოპულიზმისა და ნაციონალიზმის პრობლემაზე ამჟამინდელი ევროპული კონიუნქტურის კონტექსტში. მესამე ლექცია დაეთმობა კლასის და ღირებულებისა და ღირებულებას-მოკლებულის პოპულარულ გამოცდილებას.
ილუსტრაციები მოყვანილი იქნება პროფ. კალბის მიერ ევროპაში ჩატარებული ეთნოგრაფიული კვლევებიდან და სხვა შრომებიდან.
ლექციების ჩატარდება:
29 მაისი 16:00
30 მაისი 16:00
31 მაისი 16:00
ჭავჭავაძის 32, ა 101 აუდიტორია
ლექცია ჩატარდება თანმიმდევრული ქართული თარგმანით.
